Komisjoni otsus,

24. juuli 2003,

universaalteenuse direktiivi artiklis 18 osutatud ühtlustatud omadustega püsiliinide miinimumkogumi ja asjaomaste standardite kohta

(2003/548/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) [1] ja eriti selle artikli 18 lõiget 3,

ning arvestades järgmist:

(1) Universaalteenuse direktiivi artikli 18 lõikes 3 on sätestatud, et ühtlustatud omadustega püsiliinide miinimumkogum ja asjaomased standardid avaldatakse Euroopa Liidu Teatajas Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) [2] artiklis 17 nimetatud standardite nimekirja osana.

(2) Püsiliinide miinimumkogum määratleti nõukogu 5. juuni 1992. aasta direktiivi 92/44/EMÜ (avatud võrgu pakkumise kohaldamise kohta püsiliinide suhtes) [3], viimati muudetud komisjoni otsusega 98/80/EÜ, [4] II lisas. Raamdirektiiv tühistas nimetatud direktiivi alates 25. juulist 2003.

(3) Käesoleva otsusega tagatakse püsiliinide miinimumkogumi õigusliku aluse järjepidevus raamdirektiivi ja universaalteenuse direktiivi asjaomaste sätete rakendamise jaoks. Käesolevas otsuses osutatud püsiliinide miinimumkogum on sama nagu direktiivis 92/44/EMÜ, kuid viited Euroopa telekommunikatsioonistandarditele (European Telecommunications Standards (ETS)) on vastavalt Euroopa Telekommunikatsiooni Standardiinstituudi 2001. aasta nõusolekule asendatud viidetega Euroopa standarditele (European Standards (EN)). Varasemate Euroopa telekommunikatsioonistandarditega kooskõlas olevaid püsiliine tuleks siiski ka edaspidi lugeda püsiliinide miinimumkogumi nõuetele vastavaiks.

(4) Käesolevas otsuses määratletakse ühtlustatud omadustega püsiliinide miinimumkogum ja asjaomased standardid ning käesolev otsus moodustab raamdirektiivi 2002/21/EÜ artikli 17 kohaselt avaldatud standardite loetelu lahutamatu osa. Kehtiv ja ainult vabatahtlikke sätteid sisaldav standardite loetelu avaldati Euroopa Ühenduste Teatajas 2002. aasta detsembris. [5] Tulenevalt protseduuride ja õigusliku mõju erinevustest on otstarbekas eristada käesolevas otsuses standardite loetelu neid peatükke, mis sisaldavad kohustuslikke sätteid, neist peatükkidest, mis sisaldavad ainult vabatahtlikke sätteid.

(5) Käesoleva otsusega ettenähtud meetmed on kooskõlas sidekomitee arvamusega,

ON VASTU VÕTNUD KÄESOLEVA OTSUSE:

Ainus artikkel

Lisas on sätestatud ühtlustatud omadustega püsiliinide miinimumkogum ja asjaomased standardid.

Brüssel, 24. juuli 2003

Komisjoni nimel

komisjoni liige

Erkki Liikanen

[1] EÜT L 108, 24.4.2002, lk 51.

[2] EÜT L 108, 24.4.2002, lk 33.

[3] EÜT L 165, 19.6.1992, lk 27.

[4] EÜT L 14, 20.1.1998, lk 27.

[5] EÜT C 331, 31.12.2002, lk 32.

--------------------------------------------------

LISA

ELEKTROONILISTE SIDEVÕRKUDE, -TEENUSTE NING NENDEGA SEOTUD VAHENDITE JA TEENUSTE STANDARDITE JA/VÕI NÕUETE LOETELU

Kohustuslik osa

Püsiliinide miinimumkogumi määratlus

1. Eesmärk

Käesolevas trükises määratletakse direktiivi 2002/22/EÜ (universaalteenuse direktiiv) artiklis 18 osutatud ühtlustatud omadustega püsiliinide miinimumkogum ja asjaomased standardid.

Loetelu moodustab osa direktiivi 2002/21/EÜ (raamdirektiivi) artiklis 17 osutatud standarditest.

Käesolev trükis täiendab Euroopa Ühenduste Teatajas 2002. aasta detsembris avaldatud elektrooniliste sidevõrkude, -teenuste ning nendega seotud vahendite ja teenuste standardite ja/või nõuete loetelu. [1]

2. Tehnilised standardid

Käesolevas trükises nimetatud tehnilised standardid on kehtiva ETSI nomenklatuuri kohased ETSI dokumendid. Vastavalt "ETSI direktiividele" [2] on need dokumendid määratletud järgmiselt:

Euroopa standard (telekommunikatsiooniseeria), EN: ETSI dokument, mis sisaldab normatiivseid sätteid, mis on avaldamiseks heaks kiidetud riiklike standardimisorganisatsioonide ja/või ETSI riiklike delegatsioonide osalusel toimunud menetluse käigus ja mis mõjutab rakendamiskeeldu ja ülevõtmist siseriiklikusse õigusse.

Ühtlustatud standard: EN (telekommunikatsiooniseeria), mille koostamiseks on Euroopa Komisjon andnud ETSI-le direktiivi 98/48/EÜ (nõukogu direktiivi 83/189/EMÜ hiliseim muudatus) kohase volituse ja mille koostamisel on arvesse võetud uue lähenemisviisi direktiivi kohaldatavaid nõudeid ning mille kohta on seejärel avaldatud viide Euroopa Ühendute Teatajas.

Käesolevas loetelus osutatakse neile standardite versioonidele, mis on loetelu avaldamise ajal kehtivad.

3. Aadressid, kust osutatud dokumente võib saada

ETSI Publications Office (ETSI väljaannete talitus) [3]

Postiaadress: | F-06921 Sophia Antipolis Cedex France |

Telefon: | (0033) 4 9294 4241 (0033) 4 9294 4258 |

Faks: | (0033) 4 9395 8133 |

E-post: | publications@etsi.fr |

Veebisait | http://www.etsi.fr |

4. Viited Euroopa Liidu õigusaktidele

Loetelu viitab järgmistele seadusandlikele dokumentidele, mis on üleval veebilehel: http://europa.eu.int/information_society/topics/telecoms/regulatory/index_en.htm

- Euroopa Parlamendi ja nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (EÜT L 108, 24.4.2002, lk 33).

- Euroopa Parlamendi ja nõukogu 7. märtsi 2002. aasta direktiiv 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, 24.4.2002, lk 51).

Ühtlustatud omadustega püsiliinide miinimumkogumi ja asjaomaste standardite määratlemine

ANALOOGPÜSILIINID

Püsiliini tüüp | Viide | Märkused |

Kõnesagedusalas lihtkvaliteediga | –2juhtmeline: ETSI EN 300 448või –4juhtmeline: ETSI EN 300 451 | Ühenduskarakteristikud ja võrguliidese esitus |

Kõnesagedusalas erikvaliteediga | –2juhtmeline: ETSI EN 300 449või –4juhtmeline: ETSI EN 300 452 | Ühenduskarakteristikud ja võrguliidese esitus |

Püsiliini tüüp | Viide | Märkused |

64 kbit/s | –ETSI EN 300 288–ETSI EN 300 289 | Võrguliidese esitus Ühenduskarakteristikud |

2048 kbit/s – E1 (struktureerimata) | –ETSI EN 300 418–ETSI EN 300 247 | Võrguliidese esitus Ühenduskarakteristikud |

2048 kbit/s - E1 (struktureeritud) | –ETSI EN 300 418–ETSI EN 300 419 | Võrguliidese esitus Ühenduskarakteristikud |

[1] EÜT C 331, 31.12.2002, lk 32.

[2] Kättesaadav veebilehel http://portal.etsi.org/directives/.

[3] ETSI dokumente saab alla laadida ETSI trükiste allalaadimiskeskusest (http://pda.etsi.org/pda/queryform.asp).

--------------------------------------------------